РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/123-18

1. јун 2018. године

Б е о г р а д

ЗАПИСНИК

49. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 1. ЈУНА 2018. ГОДИНЕ

Седница је почела у 9,05 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Соња Влаховић, Оливера Пешић, Србислав Филиповић, Горан Ћирић, Момa Чолаковић, Милан Лапчевић и Золтан Пек.

Седници је присуствовао заменик члана Одбора Зоран Деспотовић (заменик Миљана Дамјановића).

Седници нису присуствовали чланови Одбора: Душан Бајатовић, Милорад Мирчић, Саша Радуловић, Милорад Мијатовић,Војислав Вујић, нити њихови заменици.

 Седници су, као представници предлагача закона, присуствовали др Јоргованка Табаковић, гувернер Народне банке Србије, Дејан Девић, генерални директор Дирекције за законодавно-правне послове и Драгана Станић, генерални директор Сектора за плански систем у Народној банци Србије.

Седници су, као повереници, присутвовали: Бранко Дрчелић, в.д. директора Управе за јавни дуг, Драгана Ратковић, шеф Одсека у Управи за јавни дуг у Министарству финансија, проф.др Владимир Ђукић, државни секретар, Данијела Урошевић, в.д. помоћника министра и Александар Ранковић, самостални саветник у Министарству здравља.

На предлог председника, Одбор је већином гласова ( осам „за“, три народна посланика нису искористила право гласа), утврдио следећи

Д н е в н и р е д :

1. Разматрање Предлога закона о заштити корисника финансијских услуга код уговарања на даљину, који је поднела Народна банка Србије (број 4-1274/18 од 22. маја 2018. године), у начелу;

2. Разматрање Предлога закона о финансијском обезбеђењу, који је поднела Народна банка Србије (број 4-1276/18 од 22. маја 2018. године), у начелу;

 3. Разматрање Предлога закона о међубанкарским накнадама и посебним правилима пословања код платних трансакција на основу платних картица, који је поднела Народна банка Србије (број 4-1273/18 од 22. маја 2018. године), у начелу;

 4. Разматрање Предлога закона о изменама и допунама Закона о платним услугама, који је поднела Народна банка Србије (број 400-1272/18 од 22. маја 2018. године), у начелу;

5. Разматрање Предлога закона о изменама и допунама Закона о Народној банци Србије, који је поднела Народна банка Србије (број 422-1271/18 од 22. маја 2018. године), у начелу;

6. Разматрање Предлога закона о потврђивању Споразума о зајму (Други програмски зајам за развојне политике у области јавних расхода и јавних предузећа) између Републике Србије и Међународне банке за обнову и развој, који је поднела Влада (број 400-1096/18 од 27. априла 2018. године);

7. Разматрање Предлога закона о потврђивању Споразума о зајму (Пројекат пружања подршке финансијским институцијама у државном власништву) између Републике Србије и Међународне банке за обнову и развој, који је поднела Влада (број 400-1052/18 од 25. априла 2018. године);

 8. Разматрање Предлога закона о потврђивању Споразума о зајму (Додатно финансирање за Други Пројекат развоја здравства Србије) између Републике Србије и Међународне банке за обнову и развој, који је поднела Влада (број 400-951/18 од 13. априла 2018. године).

 На предлог председника, Одбор је већином гласова одлучио да обави заједнички начелни претрес о тачкама 1. до 5. а затим о тачкама 6. до 8., с обзиром на то да се ради о предлозима аката који су међусобно условљени, а да се изјашњава гласањем о свакој тачки појединачно.

Предложене Законе по тачкама 1. до 5. образложила је др Јоргована Табаковић, гувернер Народне банке Србије.

 Предложене законе о потврђивању споразума по тачкама 6. до 8. образложио је Бранко Дрчелић, в.д. директора Управе за јавни дуг, у Министарству финансија.

У дискусији су учествовали Милан Лапчевић, Верољуб Арсић и Зоран Деспотовић.

 Одбор је, затим, прешао на одлучивање по првој до осме тачке дневног реда.

**Прва тачка дневног реда: Предлог закона о заштити корисника финансијских услуга код уговарања на даљину**

На основу члана 156. став 3. Пословника Народне Скупштине, Одбор je једногласно одлучио (девет “за” ) да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о заштити корисника финансијских услуга код уговарања на даљину, у начелу.

За известиоца Одбора на седници Народне скупштине одређенa је др Александра Томић, председник Одбора.

**Друга тачка дневног реда:** **Предлог закона о финансијском обезбеђењу**

На основу члана 156. став 3. Пословника Народне Скупштине, Одбор je једногласно одлучио (девет “за” ) да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о финансијском обезбеђењу, у начелу.

За известиоца Одбора на седници Народне скупштине одређенa је др Александра Томић, председник Одбора.

**Трећа тачка дневног реда:** **Предлог закона о међубанкарским накнадама и посебним правилима пословања код платних трансакција на основу платних картица**

На основу члана 156. став 3. Пословника Народне Скупштине, Одбор je једногласно одлучио (девет “за” ) да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о међубанкарским накнадама и посебним правилима пословања код платних трансакција на основу платних картица, у начелу.

За известиоца Одбора на седници Народне скупштине одређенa је др Александра Томић, председник Одбора.

**Четврта тачка дневног реда:** **Предлог закона о изменама и допунама Закона о платним услугама**

На основу члана 156. став 3. Пословника Народне Скупштине, Одбор je једногласно одлучио (девет “за” ) да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихватиПредлог закона о изменама и допунамаЗакона о платним услугама, у начелу.

 За известиоца Одбора на седници Народне скупштине одређена је др Александра Томић, председник Одбора.

**Пета тачка дневног реда:** **Предлог закона о изменама и допунама Закона о Народној банци Србије**

На основу члана 156. став 3. Пословника Народне Скупштине, Одбор je једногласно одлучио (девет “за” ) да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихватиПредлог закона о изменама и допунамаЗакона о Народној банци Србије, у начелу.

 За известиоца Одбора на седници Народне скупштине одређена је др Александра Томић, председник Одбора.

**Шеста тачка дневног реда:** **Предлог закона о потврђивању Споразума о зајму (Други програмски зајам за развојне политике у области јавних расхода и јавних предузећа) између Републике Србије и Међународне банке за обнову и развој**

На основу члана 156. став 3. Пословника Народне Скупштине, Одбор je једногласно одлучио (девет “за” ) да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихватиПредлог закона о потврђивању Споразума о зајму (Други програмски зајам за развојне политике у области јавних расхода и јавних предузећа) између Републике Србије и Међународне банке за обнову и развој.

 За известиоца Одбора на седници Народне скупштине одређена је др Александра Томић, председник Одбора.

**Седма тачка дневног реда:** **Предлог закона о потврђивању Споразума о зајму (Пројекат пружања подршке финансијским институцијама у државном власништву) између Републике Србије и Међународне банке за обнову и развој**

На основу члана 156. став 3. Пословника Народне Скупштине, Одбор je једногласно одлучио (девет “за” ) да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихватиПредлог закона о потврђивању Споразума о зајму (Пројекат пружања подршке финанансијским институцијама у државном власништву) између Републике Србије и Међународне банке за обнову и развој.

За известиоца Одбора на седници Народне скупштине одређена је др Александра Томић, председник Одбора.

**Осма тачка дневног реда:** **Предлог закона о потврђивању Споразума о зајму (Пројекат пружања подршке финансијским институцијама у државном власништву) између Републике Србије и Међународне банке за обнову и развој**

На основу члана 156. став 3. Пословника Народне Скупштине, Одбор je једногласно одлучио (девет “за” ) да поднесе следећи

И З В Е Ш Т А Ј

 Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихватиПредлог закона о потврђивању Споразума о зајму (Додатно финансирање за Други Пројекат развоја здравства Србије) између Републике Србије и Међународне банке за обнову и развој.

 За известиоца Одбора на седници Народне скупштине одређена је др Александра Томић, председник Одбора.

 Седница Одбора је закључена у 10,00 часова.

 Седница је тонски снимана.

 СЕКРЕТАР ПРЕДСЕДНИК

Љиљана Милетић Живковић др Александра Томић